Προτεινόμενο σενάριο της εξάπλωσης του μύκητα *C. auris* στη ζωή του σύγχρονου ανθρώπου.
Ο ***Candida auris*** είναι είδος μύκητα και από τα λίγα είδη του γένους *Candida* που προκαλούν καντιντίαση στον άνθρωπο. Συχνά, η καντιντίαση, ως ενδονοσοκομειακή λοίμωξη προσβάλλει ασθενείς με εξασθενημένο ανοσοποιητικό σύστημα (*ανοσολογική ανεπάρκεια*). O *C. auris* δύναται να προκαλέσει μυκητιαιμία κατά την οποία μπορεί να μολύνει το κυκλοφορικό σύστημα, το κεντρικό νευρικό σύστημα και τα εσωτερικά όργανα. 

Μετά το 2019 έχει προσελκύσει την υψηλή προσοχή και εγρήγορση της ιατρικής κοινότητας εξαιτίας της πολλαπλής αντοχής του στα φάρμακα και διότι προκαλεί επικίνδυνες λοιμώξεις στα νοσοκομεία. Η δε θεραπεία του είναι περίπλοκη επειδή δύσκολα αναγνωρίζεται ή/και γίνεται σύγχυση με τα άλλα είδη *Candida*.

Ιστορικό
--------

Περιγράφηκε για πρώτη φορά το 2009 αφού απομονώθηκε σε ακουστικό πόρο μιας 70χρονης Γιαπωνέζας στο Γηριατρικό Νοσοκομείο Metropolitan του Τόκιο στην Ιαπωνία. Το 2011, η Νότια Κορέα ταυτοποίησε τα πρώτα κρούσματα του εν λόγω μύκητα. Σύμφωνα με πληροφορίες, αυτός εξαπλώθηκε σε όλη την Ασία και την Ευρώπη, ενώ εμφανίστηκε για πρώτη φορά στις ΗΠΑ το 2013.

Εμφάνιση *Candida auris* στο εργαστήριο κατά την καλλιέργειά του.
Η ανάλυση DNA τεσσάρων διαφορετικών αλλά ανθεκτικών στα φάρμακα στελεχών *Candida auris* δείχνει μια εξελικτική απόκλιση που έλαβε χώρα τουλάχιστον πριν από 4.000 χρόνια, με ένα κοινό άλμα μεταξύ των τεσσάρων ποικιλιών στην ανθεκτικότητα στα φάρμακα που πιθανώς συνδέεται με την ευρεία χρήση αντιμυκητιασικού τύπου αζόλης στη γεωργία. Ωστόσο, οι εξηγήσεις για την πρωτοεμφάνισή του παραμένουν ακόμη υποθετικές.

Ταυτοποίηση
-----------

Αναγνωρίστηκε για πρώτη φορά το 2009, το *Candida auris* είναι ένα είδος ασκομυκήτη του γένους *Candida* που αναπτύσσεται ως μαγιά. Το όνομά του προέρχεται από τη λατινική λέξη για το αυτί, *auris*. Σχηματίζει λείες, γυαλιστερές, λευκογκρίζες, παχύρρευστες αποικίες στα μέσα ανάπτυξης. Μικροσκοπικά τα κύτταρα έχουν ελλειψοειδές σχήμα. 

 Λοιμώξεις από τον *Candida auris* - Παγκόσμια κατανομή από το έτος 2019

Κλινική σημασία
---------------

Το *Candida auris* είναι ένα από τα λίγα είδη *Candida* που μπορεί να προκαλέσει καντιντίαση στον άνθρωπο. Η καντιντίαση εμφανίζεται συχνότερα στα νοσοκομεία από ασθενείς με εξασθενημένο ανοσοποιητικό σύστημα. Μπορεί να προκαλέσει επεμβατική καντιντίαση, κατά την οποία η κυκλοφορία του αίματος (μυκητίαση), το κεντρικό νευρικό σύστημα, τα νεφρά, το συκώτι, τα οστά, οι μύες, οι αρθρώσεις, ο σπλήνας ή τα μάτια εισβάλλουν. Συνήθως εμφανίζεται μαζί με άλλες παθήσεις όπως ο διαβήτης, η σήψη, οι πνευμονικές παθήσεις και οι νεφρικές ανεπάρκειες.

Ο *Candida auris* έχει προσελκύσει αυξημένη κλινική προσοχή λόγω της πολλαπλής αντοχής του στα φάρμακα.

Έρευνα για νέο εμβόλιο
----------------------

Σημαντική έρευνα έχει εκπονηθεί για το θέμα, ωστόσο, μέχρι σήμερα δεν έχει αναπτυχθεί εμβόλιο για το μύκητα *Candida auris*. Σημειωτέον ότι έχουν γίνει προσπάθειες, με πειράματα που αφορούν στο εμβόλιο *NDV-3A*, το οποίο ανοσοποιούσε επιτυχώς ποντίκια κατά του μύκητα. Το εμβόλιο βελτίωσε επίσης την προστατευτική αποτελεσματικότητα του αντιμυκητιασικού φαρμάκου *micafungin* έναντι της μόλυνσης από *C. auris* στην κυκλοφορία του αίματος.

Παραπομπές
----------

1. ↑  «On the Emergence of Candida auris: Climate Change, Azoles, Swamps, and Birds». *mBio* **10** (4): e01397–19. July 2019. doi:10.1128/mBio.01397-19. PMID 31337723.
2. ↑  «Mύκητας candida auris: Απειλή για επικίνδυνες λοιμώξεις στα νοσοκομεία». *Η ΚΑΘΗΜΕΡΙΝΗ*. 6 Μαΐου 2022. Ανακτήθηκε στις 6 Μαΐου 2022.
3. ↑  «Η νέα απειλή για τον πλανήτη και οι 39.000 ζωές που σώθηκαν χάρη στον εμβολιασμό». *Η ΚΑΘΗΜΕΡΙΝΗ*. 5 Μαΐου 2022. Ανακτήθηκε στις 6 Μαΐου 2022.
4. ↑  Richtel, Matt; Jacobs, Andrew (6 April 2019). «A Mysterious Infection, Spanning the Globe in a Climate of Secrecy». *The New York Times*. ISSN 0362-4331.. Ανακτήθηκε στις 7 April 2019. *«*C. auris *is so tenacious, in part, because it is impervious to major antifungal medications, making it a new example of one of the world's most intractable health threats: the rise of drug-resistant infections.»*
5. 1 2  Richtel, Matt; Jacobs, Andrew (6 April 2019). «A Mysterious Infection, Spanning the Globe in a Climate of Secrecy». *The New York Times*. ISSN 0362-4331.. Ανακτήθηκε στις 7 April 2019. *«*C. auris *is so tenacious, in part, because it is impervious to major antifungal medications, making it a new example of one of the world's most intractable health threats: the rise of drug-resistant infections.»* Richtel M, Jacobs A (6 April 2019).
6. ↑  «*Candida auris* Questions and Answers». Centers for Disease Control and Prevention (CDC). 4 Νοεμβρίου 2016. Αρχειοθετήθηκε από το πρωτότυπο στις 2 Ιανουαρίου 2017. Ανακτήθηκε στις 1 Ιανουαρίου 2017.
7. ↑  «Draft genome of a commonly misdiagnosed multidrug resistant pathogen *Candida auris*». *BMC Genomics* **16** (1): 686. September 2015. doi:10.1186/s12864-015-1863-z. PMID 26346253.
8. ↑  «Identification of *Candida auris*». Centers for Disease Control and Prevention (CDC). Ανακτήθηκε στις 1 Απριλίου 2017.
9. ↑  Harper, Rachel (7 Αυγούστου 2019). «Major step towards Candida auris vaccine developed». *(European Pharmaceutical Review)*. Αρχειοθετήθηκε από το πρωτότυπο στις 7 Αυγούστου 2019. Ανακτήθηκε στις 1 Φεβρουαρίου 2021.
10. ↑  Singh, Shakti; Uppuluri, Priya; Mamouei, Zeinab; Alqarihi, Abdullah; Elhassan, Hana; French, Samuel; Lockhart, Shawn R.; Chiller, Tom *και άλλοι*. (August 2019). «The NDV-3A vaccine protects mice from multidrug resistant Candida auris infection». *PLOS Pathogens* **15** (8): e1007460. doi:10.1371/journal.ppat.1007460. ISSN 1553-7374. PMID 31381597.